Spillerforeningen - Superliga-spillernes fagforening - mener nu at en afslutning på den verserende feriepengesag, hvor flere klubber er i søgelyset for ikke at have udbetalt feriepenge af en række tillæg til deres ordinære løn, er kommet tættere på. Det skriver bold.dk. AaB er sammen med Brøndby IF de to klubber der angiveligt har flest penge i klemme med foreningen og i netop disse to klubber er der siden sidste sæson kommet ny ledelse. Det får Mads Øland, der er direktør for Spillerforeningen til at tro på en snarlig løsning. - Jeg forventer, at vi får en dialog med dem efter sommerferien. Men det er jo ikke meget mere end en uge siden, de nye folk er kommet til. Men jeg har håb om, at der kan ske noget der. Men der er ikke noget aftalt med dem, siger Mads Øland til bold.dk.

Opsummering:
Den nye ledelse i AaB kan betyde at den omfattende feriepengesag er tættere på en løsning.